Ego Maubertus, decanus Vendopere, notum volum fieri quod Ursus, miles de Villa super Arciam, traxit in causam fratres de Moris in presentia mea super pastura de Villa super Arciam et de finagio ejusdem ville, et postea in mea presentia recognovit se injuste traxisse quia pater ejus, antequam idem Ursus uxorem duxisset, dedit eamdem pasturam predicte domui in eleemosinam, ipso Urso, et fratribus suis laudantibus, et si quid juris habebat idem Ursus in predicta pastura, illud ex toto quictavit domui de Moris, insuper et omnia de quibus fratres de Moris investiti erant eos acquictavit. Anno domini MºCCºVIIº.